«قافلانتی»نین شعرلری آذربایجان جمهوریسینده نشر ائدیلدی
گؤرکملی آذربایجان شاعری «مرادعلی قریشی(م. قافلانتی)نین شعرلریندن عبارت بیر مجموعه آذربایجان جمهوریسینده نشر ائدیلدی.
آذربایجان ملی علملر آکادمیاسینین نظامی گنجوی آدینا ادبیات اینستیتوتونون علمی شوراسینین ۳۰ نویابر ۲۰۱۹نجو ایل تاریخلی قرار ایله نشره حاضیرلانان بو شعر مجموعهسی، باکی شهرینده «علم و تحصیل» نشریاتی طرفیندن یاییلیبدیر.
ادبیاتشناسلار، متخصصلر، طلبهلر و گئنیش اوخوجو کوتلهسی اوچون نظرده توتولان «اولو چینار» عنوانلی بو شعر مجموعهسی آذربایجان ملی علملر آکادمیاسینین تدقیقاتچیسی، فیلولوگیا اوزره فلسفه دوقتورو «قنداب علی یئوا»نین مولفلیگی ایله ۲۵۲ صحیفهده ترتیب و نشر ائدیلیبدیر. کیتابا ائل شاعریمیزین مختلف ایللرده نشر ائتدیردیگی شعرلری ایله برابر چاپ اولونمامیش اثرلری ده داخیلدیر.
آذربایجان ملی علملر آکادمیاسینین نظامی گنجوی آدینا ادبیات اینستیتوتونون علمی شوراسینین قراری ایله «مرادعلی قریشی(م. قافلانتی)نین حیات و یارادیجیلیغیندان عبارت مونوگرافیا دا حاضیرلانماقدادیر.
azb_Arab azb_Arab azb_Arab azb_Arab azb_Arab